Odd Roger Enoksen
Store norske leksikon,Samfunn,Politikk og offentlig forvaltning,Norsk politikk og offentlig forvaltning,Partier og politikere,Norske politikere
Odd Roger Enoksen er en norsk politiker for Senterpartiet som fra 2021 til 2022 var forsvarsminister i regjeringen Støre.
Han var nestleder i Senterpartiet i perioden 1997–1999 og partileder i perioden 1999–2003, medlem av Andøy kommunestyre fra 1978 til 1993 og stortingsrepresentant for Nordland fra 1993 til 2005. Enoksen var Senterpartiets parlamentariske leder i perioden 2000–2003.I Kjell Magne Bondeviks første regjering var Enoksen kommunal- og regionalminister fra 1999 til 2000 og samtidig statsministerens stedfortreder. De dårlige valgresultatene for partiet i 1999 og 2001 førte til at Enoksen ikke tok gjenvalg som partileder i 2003. Han kom imidlertid tilbake i den rød-grønne regjeringen og var olje- og energiminister i perioden 2005–2007.Enoksen er utdannet agronom og var administrerende direktør for Andøya rakettskytefelt fra 2005 til regjeringen Støre tiltrådte i 2021. Han trakk seg fra regjeringen våren 2022 etter at det ble kjent at han hadde hatt et utenomekteskapelig forhold til en 18 år gammel kvinne da han var statsråd i den forrige rødgrønne regjeringen. Les mer i Store norske leksikon Senterpartiet Regjeringen Støre Regjeringen Stoltenberg II